open-index/open-wikipedia-markdown huggingface dataset:
வீரபாண்டியன் குடைமங்கலம்

**வீரபாண்டியன் குடைமங்கலம்**  என்னும் நூல் காசிக்கலியன் கவிராயர் என்பவரால் எழுதப்பட்ட நூல் என்பதைத் தென்காசி விஸ்வநாதர் கோயில் கோபுர வாயில் நிலையில் பொறிக்கப்பட்டுள்ள கல்வெட்டு குறிப்பிடும் நூல் ஆகும்.  
## குடை மங்கல ஆவணப் பாடல்
:சேண் உலவு வெண் திங்கள் செல்வன் எனத் 'தண்'என்று
:நீள் நிலம் ஓர் ஏழும் நிழற்றுமே - பேணி வந்து
:பூ வேந்தர் ஏத்தும் புகழ் **வீரபாண்டியன்** நம்
:கோ வேந்தன் கொற்றக் **குடை**. 
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:ஆவண நூல்கள்
காசிக்கலியன் கவிராயர்

**காசிக்கலியன் கவிராயர்**  என்பவர் காசியைச் சேர்ந்த ஒரு புலவர் ஆவார். இப் புலவரைப் பற்றியும், அவர் இயற்றிய நூல்களைப் பற்றியும் தென்காசி விஸ்வநாதர் கோயில் கோபுர வாயில் நிலையில் பொறிக்கப்பட்டுள்ள கல்வெட்டு குறிப்பிடுகின்றது. வீரபாண்டியன் குடைமங்கலம், வீரபாண்டியன் நாண்மங்கலம், வீரபாண்டியன் வாண்மங்கலம் என்னும் நூல்கள் இப் புலவரால் இயற்றப்பட்டவை.

## புதுக்கோட்டை ஆவணப் பாடல்
கலியன் கவிராயன் வீரமாறனுக்கு நாள்-மங்கலம், குடை-மங்கலம், வாள்-மங்கலம் ஆகிய சிற்றிலக்கிய நூல்கள் பாடிய செய்தியை இப்போதுள்ள புதுக்கோட்டைச் சாசனம் குறிப்பிடுகிறது.
:கற்று உணர்ந்தோன் **காசிக் கலியன் கவிராயன்** 
:மல் தடந்தோள் **வீர மாறனுக்குச்** - சொல்புனைந்தான்
:**நாள் மங்கலமும்**, நவிற்று **குடை மங்கலமும்**
:**வாள் மங்கலமும்** வகுத்து.

## அடிக்குறிப்பு

பகுப்பு:தமிழ்ப் புலவர்கள்
பகுப்பு:ஆவண நூல்கள்
ஒட்டுதல்

விவசாயத்தில் அதிக விளைச்சலைப் பெறுவதற்காக இரு தாவரத் தண்டுப்பகுதிகளை இணைத்து புதிய தாவரமாக வளர்க்கப்படுவதே **ஒட்டுதல்** எனப்படும். குறைவான விளைச்சலை உண்டாக்கும் தாவரத்தின் தண்டு வெட்டப்பட்டு அதனுடன் அதிக விளைச்சலைத் 
தரும் தாவரத்திலிருந்து எடுக்கப்பட்ட கிளை அல்லது அரும்பு ஒட்டப்படும்.

சிறந்த வேர்த் தொகுதியைக் கொண்ட தாவரமே **ஒட்டுக்கட்டை**யாகப் பயன்படும். அதன்மீது அரும்பு காணப்படும் தண்டு ஒட்டப்படும். 
இதன் போது இரு தாவரப் பகுதிகளினதும் காள், உரியம் இணைய ஒரு வாரத்திற்கு மேல் காலம் தேவைப்படும். மேலே ஒட்டப்படும் தாவரம் ஒட்டுக்கட்டையை விட அதிக விளைச்சலைத் தரும் போது மாத்திரமே இம்முறை பயனுள்ளதாக அமையும். இம்முறை சரியானதாக அமைய இரு பகுதிகளின் கேம்பியப் பகுதிகள் இணைந்திருக்க வேண்டும். இரு பகுதிகளும் ஒரே இனம் அல்லது சாதியைச் சேர்ந்திருத்தல் அவசியமானதாகும்.

## மேற்கோள்கள்

பகுப்பு:தாவர உடலியங்கியல்
பகுப்பு:வேளாண்மை
வேணாட்டடிகள் திருவிசைப்பா

ஒன்பதாம் திருமுறையில் இடம்பெற்றுள்ள **வேணாட்டடிகள் திருவிசைப்பா** பத்து விருத்தப் பாடல்கள்ளைக் கொண்டது. இது தோன்றிய காலம் 10 ஆம் நூற்றாண்டு.  தில்லையில் எழுந்தருளியுள்ள சிவபெருமானைப் போற்றிப் பாடப்பட்ட பாடல்கள் இவை.
## பாடல் எடுத்துக்காட்டு
:துச்சான செய்திடினும் பொறுப்பரன்றே ஆளுகப்பார்
:கைச்சாலும் சிறுகதலி இலைவேம்பும் கறிகொள்வார்
:எச்சார்வும் இல்லாமை நீயறிந்தும் எனதுபணி
:நச்சாய்காண்; திருத்தில்லை நடம்பயிலும் நம்பானே!  

## அடிக்குறிப்பு

பகுப்பு:10 ஆம் நூற்றாண்டுத் தமிழ் நூல்கள்
பகுப்பு:சைவ சமய இலக்கியம்
வேப்பூர் ஊராட்சி ஒன்றியம்

**வேப்பூர் ஊராட்சி ஒன்றியம்** என்பது இந்திய நாட்டில் தமிழ்நாடு மாநிலத்தில் பெரம்பலூர் மாவட்டத்தில் அமைந்துள்ள நான்கு ஊராட்சி ஒன்றியங்களில் இதுவும் ஒன்றாகும். 

வேப்பூர் ஊராட்சி ஒன்றியம் முப்பத்தி மூன்று ஊராட்சி மன்றங்களைக் கொண்டுள்ளது. குன்னம் வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் வேப்பூரில்  இயங்குகிறது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, வேப்பூர் ஊராட்சி ஒன்றியத்தின் மொத்த மக்கள் தொகை  1,36,247  ஆகும். அதில் பட்டியல் இன மக்கள் தொகை  50,877  ஆக உள்ளது.  மேலும் பட்டியல் பழங்குடி மக்கள் தொகை 212 ஆக உள்ளது.

## ஊராட்சி மன்றங்கள்
வேப்பூர் ஊராட்சி ஒன்றியத்தில் உள்ள 33 ஊராட்சி மன்றங்களின் விவரம்;

#அகரம்சீகூர்
#அசூர்
#அத்தியூர்
#அந்தூர்
#ஆடுதுறை
#ஆண்டிக்குரும்பலூர்
#எழுமூர்
#ஒகளூர்
#ஒதியம்
#ஓலைப்பாடி
#காடூர்
#கிழுமத்தூர்
#கீழபுலியூர்
#கீழபெரம்பலூர்
#குன்னம்
#கொளப்பாடி
#சித்தளி
#சிறுமத்தூர்
#திருமாந்துரை
#துங்கபுரம்
#நன்னை
#பரவாய்
#புதுவேட்டக்குடி
#பெரியம்மாபாளையம்
#பெரியவெண்மணி
#பெருமத்தூர்
#பென்னகோணம்
#பேரளி
#மூங்கில்பாடி
#வசிஷ்டபுரம்
#வடக்கலூர்
#வயலப்பாடி
#வரகூர்

## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:பெரம்பலூர் மாவட்ட ஊராட்சி ஒன்றியங்கள்
வேணுவனப் புராணம்

வேணுவனம் என்பது திருநெல்வேலியைக் குறிக்கும் பெயர்களில் ஒன்று. 16 ஆம் நூற்றாண்டில் வாழ்ந்த நிரம்ப அழகிய தேசிகர் பாடிய நூல் **வேணுவனப் புராணம்**.  
## பிந்திய பெருநூல்
:19 ஆம் நூற்றாண்டில் கவிராச நெல்லையப்பன் என்பவர் 6892 விருத்தப்பாடல்கள் கொண்ட வேணுவனப் புராணம் என்னும் நூலைப் பாடினார். இது 1869 ஆம் ஆண்டுப் பதிப்பாக வெளிவந்துள்ளது.
## நூல் அமைதி
:நிரம்ப அழகிய தேசிகர் பாடிய வேணுவனப் புராணத்தில் உள்ளவை. 9 சருக்கம். 454 பாடல். வருணனை மிகுதி. எளிய சொற்கள். இதனை இவர் சேது புராணம் பாடுவதற்கு முன்னர் பாடியிருக்கலாம்.

## எடுத்துக்காட்டுப் பாடல்கள்
நிரம்ப அழகிய தேசிகர் பாடிய வேணுவனப் புராணத்தில் உள்ளவை. 

நெல்லையப்பரைப் போற்றும் பாடல்
:ஏலக் குழல் நீள் வரை மாதுடனே என் கண்கள் களித்திட இன்ப மணக்
:கோலத்துடனே உடன் மேவும் மணக்கோலத்தவனே சரணம் சரணம்
:ஞாலத்தின் மயக்கம் ஒழித்தனையே நாடிப் பரவித் தேடித் திரியும்
:சீலத்தவர்கட்கு வெளிப்படும் மெய்ச் சீலத்தவனே சரணம் சரணம்.   
நெல்லைநாதர் திருமேனியைத் தொட்டுச் சிவபூசை செய்யும் சிவ மறையோரை வணங்குதல்
:அறுசீர்க் கழிநெடிலடி ஆசிரிய விருத்தம் 
:(**காய் 4 / மா தேமா)**  
:
:மூண்டபெருந் திருவருளால் அளப்பரிய சிவாகமங்கள் முழுதும் ஓர்ந்து  
:பூண்டபெருந் தொண்டினுடன் தமிழ்த்தெய்வப் பாண்டியனார் புகழ்ந்து நின்று  
:வேண்டவளர்த்(து) அருள்நெல்லை நாத(ர்)திரு மேனிதனை வியந்து நாளும்  
:தீண்டியருச் சனைபுரியும் சிவமறையோர் சரணமலர் சிந்தை செய்வாம்..

பாண்டியனின் நெல்லை
:அறுசீர்க் கழிநெடிலடி ஆசிரிய விருத்தம் 
:(**காய் 4 / மா தேமா)**
:
:அரித்தானை அடிய(ர்)பவம் அழித்தானை உரித்தானை அடர்ந்த வேளை 
:எரித்தானை புரமெரியச் சிரித்தானை நரித்தானை எவையும் ஆன  
:பரித்தானைத் தனிஉலகம் பரித்தாளும் பாண்டியற்குப் பாவித் தானைக்  
:தரித்தானை மனத்தினராம் மாணிக்க வாசகர்தன் தலைமேல் கொள்வாம்!

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:புராணங்கள்
பகுப்பு:சைவ சமய இலக்கியம்
வீரபாண்டியன் நாண்மங்கலம்

**வீரபாண்டியன் நாண்மங்கலம்**  (வீரபாண்டியன் நாள்மங்கலம்) என்னும் நூல் காசிக்கலியன் கவிராயர் என்பவரால் எழுதப்பட்ட நூல் என்பதைத் தென்காசி விசுவநாதர் கோயில் கோபுர வாயில் நிலையில் பொறிக்கப்பட்டுள்ள கல்வெட்டு குறிப்பிடும் நூல் ஆகும்.  
## நாள் மங்கல ஆவணப் பாடல்
:சீர் கொண்ட செங் கமலை வாழத் திரை ஆடை
:பார் கொண்ட **வீரபாண்டியன்** என் - நேர் கொண்ட
:கான் உலாம் மாலைக் கனக **மகுடம் புனைந்தான்**
:மானவே வாள் அயிரா மன்.  
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:ஆவண நூல்கள்
வீரபாண்டியன் வாண்மங்கலம்

**வீரபாண்டியன் வாண்மங்கலம்** (வீரபாண்டியன் வாள்மங்கலம்)  என்னும் நூல் காசிக்கலியன் கவிராயர் என்பவரால் எழுதப்பட்ட நூல் என்பதைத் தென்காசி விஸ்வநாதர் கோயில் கோபுர வாயில் நிலையில் பொறிக்கப்பட்டுள்ள கல்வெட்டு குறிப்பிடும் நூல் ஆகும்.  
## வாள் மங்கல ஆவணப்பாடல்
பற்றலர் மண் கொள்ளும் பணிந்தார்க்கு அரசு அளிக்கும்
கொற்றம் உயர்க்கும் அறம் கூருமே  - விற்றடந்தோள் 
வில்லவனை வென்று கொண்ட **வீரமாறன் செழியன்** 
வல்லம் எறிந்தான் ஏந்து **வாள்**. 

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:ஆவண நூல்கள்
நந்திதா (நடிகை)

**நந்திதா** (ஆங்கிலம்:Nandita) என்பவர் ஓர் தமிழ், கன்னடத் திரைப்பட நடிகை. அட்டகத்தி என்ற திரைப்படத்தின் மூலம், தமிழ்த் திரையுலகிற்கு அறிமுகமானார். *[[எதிர்நீச்சல் (2013 திரைப்படம்)|எதிர்நீச்சல்]]* திரைப்படத்தின் மூலம் பிரபலமானார்.. நந்தா லவ்சு நந்தினி என்ற திரைப்படத்தின் வழியாக கன்னடத் திரையுலகிற்கு அறிமுகமானார்.

## திரைப்படங்கள்

## சான்றுகள்

## இணைப்புகள்
* 
* Nandita  (டுவிட்டரில்)
* https://en.wikipedia.org/wiki/Mundaasupatti (விக்கிப்பீடியா)

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
அரிகரன்

**ஹரிஹரன்** அல்லது **அரிகரன்** என்பது பின்வருவனவற்றுள் ஒன்றாக இருக்கலாம்:

* ஹரிஹரன் (பாடகர்)
* கீதா அரிஅரன், எழுத்தாளர்
* அரிகரன் சீனிவாசன் (எழுத்தாளர் சார்வாகன்)

## ஏனையவை
*ஹரிஹரன் கோயில்
கேம்பிரிச்சு ஆங்கில மொழி மதிப்பீடு

**கேம்பிரிச்சுப் பல்கலைக்கழக இ.எஸ்.ஓ.எல். தேர்வு** அல்லது **கேம்பிரிச்சு ஆங்கில மொழி மதிப்பீடு** (*Cambridge English Language Assessment*) என்பது ஆங்கில மொழியை தாய் மொழியாக பெற்றிராமல் பேசுபவர்களுக்கும், ஆங்கில கற்பித்தல் தரத்திற்காகவும் ஆங்கில மொழியில் தேர்வு வழங்கும் ஓர் இலாப நோக்கற்ற மதிப்பீடாகும்.

## மேலோட்டம்
கேம்பிரிச்சு ஆங்கில மொழி மதிப்பீடு முன்பு கேம்பிரிச்சு இ.எஸ்.ஓ.எல். (Cambridge ESOL) என அறியப்பட்டது. **இ.எஸ்.ஓ.எல்.** (*ESOL*) என்பதன் அர்த்தம் "ஏனைய மொழிகளைப் பேசுபவர்களுக்காக ஆங்கிலம்" ("*English for Speakers of Other Languages*") என்பதாகும்.

கேம்பிரிச்சு ஆங்கிலத் தேர்வினை ஒவ்வொரு வருடமும் 130 நாடுகளில் இருந்கு நான்கு மில்லியனுக்கு மேற்பட்டவர்கள் எழுதுகின்றனர். இத் தேர்வுகள் பொது ஆங்கிலம், வணிப ஆங்கிலம், கல்வி நோக்கத்திற்கான ஆங்கிலம், இளம் பயிலுனர்களுக்கான ஆங்கிலம் ஆகிய வகைகளில் அமைகின்றன.

## தனிப்பட்ட தேர்வுகள்
### பொது ஆங்கிலம்
* கேம்பிரிச்சு ஆங்கிலம்: ஆரம்ப ஆங்கிலத் தேர்வு - (*Key English Test*, KET)
* கேம்பிரிச்சு ஆங்கிலம்: முன்னோட்ட ஆங்கிலத் தேர்வு - (*Preliminary English Test*, PET)
* கேம்பிரிச்சு ஆங்கிலம்: ஆங்கிலத்தில் முதல் சான்றிதழ் - (*Certificate in English*, FCE)
* கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ் - *Certificate in Advanced English*, CAE)
* கேம்பிரிச்சு ஆங்கிலம்: ஆங்கிலத்தில் திறமையான சான்றிதழ் (*Certificate of Proficiency in English*, CPE)

### பாடசாலைக்கான ஆங்கிலம்
* கேம்பிரிச்சு ஆங்கிலம்: பாடசாலைக்கான ஆரம்ப ஆங்கிலத் தேர்வு - (KET for Schools)
* கேம்பிரிச்சு ஆங்கிலம்: பாடசாலைக்கான முன்னோட்டமான ஆங்கிலத் தேர்வு - (PET for Schools)
* கேம்பிரிச்சு ஆங்கிலம்: பாடசாலைக்கான ஆங்கிலத்தில் முதல் சான்றிதழ் - (FCE for Schools)

## இவற்றையும் பார்க்க
*அனைத்துலக ஆங்கில மொழிக்கான தேர்வு முறை
*வெளிநாட்டு மொழியாக ஆங்கிலத் தேர்வு - டொஃபல்

## உசாத்துணை

## வெளி இணைப்புகள்
* Cambridge English Language Assessment Website
* University of Cambridge ESOL Candidate Support Site 
* University of Cambridge ESOL Teacher Support Site

பகுப்பு:ஆங்கில மொழித் தேர்வுகள்
உத்தேச புற்றுநோய் தோன்றும் வீதம்

**உத்தேச புற்றுநோய் தோன்றும் வீதம்** என்பது ஒரு குறிப்பிட்ட ஆண்டில் ஒரு குறிப்பிட்ட இடத்தில் (நகரம் அல்லது மாநிலம் அல்லது நாடு) வசிக்கும் மக்களின் மொத்த எண்ணிக்கையையும் அவர்களில் புற்றுநோய் கண்டறியப்பட்ட புதிய நோயாளிகளின் எண்ணிக்கையையும் கொண்டு (*crude cancer incidence rate*) கணக்கிடப்படுகிறது.

உத்தேச புற்றுநோய் தோன்றும் வீதம் = 

: புற்றுநோயால் பாதிக்கப்பட்டவர்களின் 
::::எண்ணிக்கை
:---------------------------------------------------------X 100000 

::  மொத்த மக்கள் தொகை 
ஓர் ஆண்டின் நடுவில் ஒரே இடத்தில் வாழும் 100,000 லட்சம் பேரில் எத்தனைப் பேருக்கு அக்குறிப்பிட்ட வருடத்தில் இந்நோய் தோன்றுகிறது எனக் கணக்கிடுவதற்காக, புற்றுநோயால் பாதிக்கப்பட்டவர்களின் எண்ணிக்கையை மொத்த மக்கள் தொகையால் வகுக்கக் கிடைக்கும்  ஈவுத்தொகை (மேலே உள்ள சமன்பாட்டிலிருந்து பெறப்பட்டது) 100,000 என்ற எண்ணால் பெருக்கப்படுகிறது. 

எடுத்துக்காட்டிற்காக:

சென்னையின் மக்கள் தொகை 75,00000 (75  லட்சம்) என்றும் (ஆண்டு நடுவில்) இவர்களில் 5745 புதிய புற்று நோயாளிகள் பதிவாகினர் என்றும் கொண்டால் உத்தேச புற்றுநோய் வீதம் (உ.பு.தோ.வீ ):
                      
:C C I R = \frac {5745}{7500000} \times 100000 = 77.5 

அதாவது லட்சம் பேரில் 77.5 பேருக்குப் புற்றுநோய் வர வாய்ப்பு உள்ளது.

இதுபோல் ஆண், பெண் என்றும் வயது வாரியாகவும் கணக்கிடலாம்.

## மேற்கோள்கள்

## வெளி இணைப்புகள்
*Crude rate 
*Age-standardisation and denominators 

பகுப்பு:புற்றுநோயியல்
ஜனனகருவி மாலை

**ஜனனகருவி மாலை**  என்னும் நூல் இப்போது இல்லை. எனினும் இதன் பாடல்கள் இரண்டு உரையூல் ஒன்றில் மேற்கோளாகத் தரப்பட்டுள்ளன.  நம் உடலை இந்த நூல் 'ஜனனகருவி' எனக் குறிப்பிடுகிறது. உடலுக்கு ஐம்பூத விகாரத்தால் வரும் அவத்தைகள் இதில் கூறப்பட்டுள்ளன. 
## பாடல்
உரைநூலில் கிடைத்துள்ள இரண்டு பாடல்களும் பொருள் நோக்கில் சொற்பிரிப்பு செய்யப்பட்டு இங்குத் தரப்பட்டுள்ளன. 

1

அன்னை நுகர்ந்ததன் சாரம் பொழுது மூன்றில் 
:ஆம் கருவின் இரதம் அதன் மலம் நீர் கிட்டம்
பின் இரதத்து உற்ற மலம் மயிரும் தோலும்
:பேசு திறத்து இறைச்சி இதன் மலங்களாம் தசையில்
துன்னி இடும் மேதை மலப் பித்தம் மேதையினில்
:சூழ் என்பு மலம் நகம் ஆம் என்பின் மச்சை 
மன்னும் மலம் பீளை சுக்கிலத்தை மச்சை
:மல நெய்ப்புச் சுக்கிலந்தான் வலி பலம் வாதமுமே

2

நிலம் முதல் ஐந்தும் உடலில் பப்பத்தாக
:நிகழ் சூறு வயசு அளவும் அவத்தைகள் பத்து ஆக்கும்
குலவு இளமை வளர்ச்சி எழில் மேதை வலி ஐந்தும்
:வளர்த்திடும் முன்னர் ஐம்பான் ஆண்டு அளவில்
நலிய வரும் பின்னை ஐம்பான் யாண்டு அளவில் தாது
:நண்ணிய கண் செவி மணம் மூன்றும் போம்படியாத்
கலை உணர்ந்தோர் இஃது அறிந்து ஞான யோகம்
:கற்க வரும் காலத்தே கற்று அடைவர் கதியே.
*"மற்றுக் கூறியன எல்லாம் **சனன கருவி மாலையுள்** விரித்துக் கூறியன கண்டுகொள்க. ஈண்டு எழுதிற் பெருகும் எனக் காட்டிற்றிலம்" - இவ்வாறு உரையில் கூறப்பட்டுள்ளது.

## மேற்கோள்கள்

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:அறிவியல் நூல்கள்
யாழ்ப்பாணம் இந்துக் கல்லூரியின் சிறுவர் செயற்பாட்டுக் கழகம்

**சிறுவர் செயற்பாட்டுக் கழகம்** யாழ் இந்துக்கல்லூரியில் இயங்கிவரும் கழகங்களில் ஒன்றாகும். இது இக்கல்லூரியின் மாணவர்களின் நன்மை கருதி பல செயற்பாடுகளை செய்து வருகிறது.

## வரலாறு
இக் கழகம் 2000ம் ஆண்டு ஒக்டோபர் 1ம் திகதி அன்று சிறுவர் உள மேம்பாடு கருதி அதிபர் ஏ. சிறிகுமரன் (1996 - 2005) காலத்தில் அல்பிரட் ஜெனீவா என்பவரால் உருவாக்கப்பட்டது. பொறுப்பாசிரியராக திருமதி. சா . அருந்தவபாலன் இருந்தார். இக்கழகத்தின் செயற்பாடாக வலயமட்ட பொதுஅறிவுப் பரீட்சை இவரது காலத்தில் ஆரம்பிக்கப்பட்டது. நா. கு . மகிழ்ச்சிகரன் 2012 இலிருந்து பொறுப்பாசிரியராக உள்ளார். 2009 ஆம் ஆண்டு இக்கழகத்தின் 10வது ஆண்டு இதழ் “கனிவு“ வெளியிடப்பட்டது. 2011ல் “சங்கமம்“ இறுவட்டு பாடல்கள் வெளியிடப்பட்டது. 2012ல் ”கண்ணீர் பூக்கள்” எனும் கவிதை இக் கழக அநுசரணையில் வெளியானது. 2013ம் ஆண்டில் இக்கழகத்தின் முகப்புத்தகம் (facebook) மற்றும் ருவிற்றர் (twitter) கணக்குகள் உத்தியோகபூர்வமாக ஆரம்பிக்கப்பட்டன.

## சிறப்பு
யாழ்ப்பாணம் இந்துக் கல்லூரியின் சிறந்த கழகமாக 2009ம் ஆண்டு இக் கழகம் தெரிவு செய்யப்பட்டது.  2013ல் பாடசாலை குமாரசுவாமி பூங்கா, சிரமதான நடவடிக்கை மூலம் துப்பரவு செய்யப்பட்டது. 2013ல் கழக அங்கத்தவர்களுக்கு தனிப்பட்ட சீருடை உருவாக்கப்பட்டுள்ளது. 2013ல் யாழ்ப்பாணம் இந்துக் கல்லூரியின் நூலகத்துக்கு புத்தகங்கள் சேகரித்து வழங்கப்பட்டது. இதைவிட வருடாந்தம் இப் பாடசாலை தவிர 5 பாடசாலைகளில் பொதுஅறிவுப் பரீட்சை மற்றும் கவிதை, கட்டுரை, பேச்சு, குறுநாடகம், சித்திரம் போன்ற போட்டிகளும் நடாத்தி பரிசு வழங்கி வருவதும் குறிப்பிடத் தக்கது. இவை வருடாந்த சிறுவர் தின நிகழ்வின் போது வழங்கப்படுகின்றன.

## வெளியிணைப்புகள்
முகநூல் பக்கம்
முகநூல் பக்கம்
டுவிட்டர் பக்கம் 
சிறுவர் செயற்பாட்டுக் கழகம்-blogger

பகுப்பு:யாழ்ப்பாணம் இந்துக் கல்லூரி
நிலைச் சார்பு

வெப்ப இயக்கவியலில் ஒரு நிலையில் இருக்கும் ஓர் அமைப்பு அந்நிலைக்கு எவ்வழியாக வந்து சேர்ந்தது என்பது பற்றிப் பொருட்டின்றி, அமைப்பின் நிகழ் நிலையை மட்டுமே கொண்டு நிர்ணயிக்கப்படும் ஒரு பண்பு, **நிலைச் சார்பு** அல்லது **நிலையின் சார்பு** (State Function or Functions of State) என்று வழங்கப்படும்.  நிலைச் சார்பு ஒரு அமைப்பின் சமன்பாட்டு நிலையை விவரிக்கிறது.

எடுத்துக்காட்டாக, ஒரு வெப்ப இயக்கவியல் அமைப்பின் சமன்பாட்டு நிலையை விவரிப்பதால் உள்ளாற்றல், வெப்ப அடக்கம், சிதறம் என்பவை எல்லாம் நிலைச் சார்புகளாகும்.

## நிலைச் சார்புகளின் பட்டியல்

வெப்ப இயக்கவியலில் நிலைச் சார்புகளாகக் கருதப்படுபவை:

* நிறை
* ஆற்றல் (*E*)
** வெப்ப அடக்கம் (*H*)
** அக ஆற்றல் (*U*)
** கிப்சு கட்டிலா ஆற்றல் (*G*)
** எல்ம்மோல்ட்சு கட்டிலா ஆற்றல் (*F*)
** Exergy (*B*)
* சிதறம் (*S*)

* அழுத்தம் (*P*)
* வெப்பநிலை (*T*)
* கனவளவு (*V*)
* Chemical composition
* Specific volume (*v*) or its reciprocal அடர்த்தி (*ρ*)
* Fugacity
* Altitude
* Particle number (*n**i*)

## மேற்கோள்கள்

*
*
*

பகுப்பு:வெப்ப இயக்கவியல்
தமிழ்நாடு தோட்டக்கலை வளர்ச்சி முகமை

**தமிழ்நாடு தோட்டக்கலை வளர்ச்சி முகமை** (TANHODA-Tamil Nadu Horticulture Development Agency) ஆனது பெரிய அளவில் இந்திய அரசின் நிதிஉதவியுடன் வேளாண்மையை மேம்படுத்துவதற்காக தமிழ்நாடு அரசால் ஆரம்பிக்கப்பட்ட ஒரு முகமை ஆகும்.

## வரலாறு
தமிழ்நாடு சங்கங்களின் பதிவுச் சட்டம் 1975 இன்படி, இம்முகமை ஒரு சங்கமாக பதிவு செய்யப்பட்டது. இவ்வமைப்பு, அரசாணை எண்-91 (வேளாண்மை)-27.03.2000 இன் கீழ்,  நடுவண் அரசின் பெரியளவிலான நிதியுதவியுடன் 18.06.2004 அன்று வேளாண்மையின் மேம்பாட்டுக்காகத் தொடங்கப்பட்டது. 

## அமைப்பின் செயல்பாடுகள் மற்றும் அதிகாரங்கள்
தேசிய தோட்டக்கலை மிசன், சொட்டு நீர்ப்பாசனம்,  துல்லிய வேளாண்மை,  தேசிய மூங்கில் மிசன் போன்ற திட்டங்களைச் செயல்படுத்தும் சிறப்பு அமைப்பாக இம்முகமை செயல்படுகிறது.

## செயல்கள்
* விவசாயிகள் மற்றும் பணியாளர்களுக்குப் பயிற்சி.
* உள்நாட்டு மற்றும் ஏற்றுமதிச் சந்தை புலனாய்வுப் பிரிவு (DEMIC) 2004ம் ஆண்டு ஆரம்பிக்கப்பட்டது.
* வெளியீடுகள்: 
தமிழ்நாடு மாநில விவசாய விற்பனை வாரியம் (Tamil Nadu state agricultural Marketing Board) வேளாண்மையின் பல பிரிவுகளில் பயனுள்ள நூல்களை வெளியிட்டது. 
*கண்காட்சிகள்

## மேற்கோள்கள்

## வெளி இணைப்புகள்
*www.tanhoda.gov.in Official website 

பகுப்பு:தமிழ்நாடு அரசின் அமைப்புகள்
ஜெயந்தி நாகராஜன்

**ஜெயந்தி நாகராஜன்** (பிறந்த தேதி: மார்ச் 25 1954) என்பவர் ஒரு தமிழக எழுத்தாளர். தமிழில் முதுகலைப் பட்டம் மற்றும் ஆய்வியல் நிறைஞர் பட்டம் பெற்ற இவர் தற்போது மதுரை காமராசர் பல்கலைக்கழகத்தில் “வள்ளியப்பா படைப்புக்களில் வாழ்வியல் அறங்கள்” எனும் தலைப்பில் முனைவர் பட்ட ஆய்வை மேற்கொண்டிருக்கிறார். மதுரை செந்தமிழ்க் கல்லூரியில் உதவிப் பேராசிரியராகப் பணியாற்றி ஓய்வு பெற்றிருக்கும் இவர் பல்வேறு அச்சிதழ்களில் கதை, கவிதை, நேர்காணல்கள் போன்றவற்றை எழுதியிருக்கிறார். 

## பிறப்பு
இவர் சென்னை திருவல்லிக்கேணியில் சாரதா, சதாசிவன் ஆகியோருக்குப் பிறந்தார்.

## எழுதியுள்ள நூல்கள்

இவர் கதை, கவிதை, நாடகம், வாழ்க்கை வரலாறு போன்ற தலைப்புகளில் சுமார் 40 நூல்களை எழுதியிருக்கிறார்.

## பாராட்டுகள்

இவர் தன்னுடைய படைப்புகளுக்காக வரலாற்று எழுத்துச் செம்மல்,எழுத்துச்சுடர் என்கிற சிறப்புப்பட்டங்களையும் பெற்றுள்ளார்.

## விருதுகள்
* வள்ளியப்பா இலக்கிய விருது
* கவிதை உறவு விருது,  
* டாக்டர் மு.வ. நினைவு விருது
* இலக்கிய வேந்தன் விருது 
* நல்லாசிரியர் விருது- சென்னை கிழக்கு தாம்பரம் அரிமா சங்கம்
போன்ற விருதுகளையும் பெற்றிருக்கிறார்.

## ஆதாரங்கள்


## வெளி இணைப்புகள்

பகுப்பு: தமிழக எழுத்தாளர்கள்
பகுப்பு:தமிழகப் பெண் எழுத்தாளர்கள்
பகுப்பு: 1954 பிறப்புகள்
பகுப்பு:மதுரை மக்கள்
ஸ்ரீவைஷ்ணவ சமயசார நிஷ்கர்ஷம்

**ஸ்ரீவைஷ்ணவ சமயசார நிஷ்கர்ஷம்** என்னும் உரைநடை நூல் பிள்ளை லோகஞ்சீயரால் எழுதப்பட்டது ஆகும். இதன் காலம் 16 ஆம் நூற்றாண்டு. டெம்மி தாள்-அளவில் 600 பக்கங்களைக் கொண்ட மிக விரிவான நூல். மணிப்பிரவாள நடையில் எழுதப்பட்டுள்ளது. 200 சொற்கள் கொண்ட இதன் ஒரு பக்கத்தில் 28 சொற்கள் மட்டுமே தமிழ்ச்சொற்களாக உள்ளன. இந்நூல் 14% தமிழ்ச்சொற்களும் 86% வடமொழிச் சொற்களும் கிரந்த எழுத்துக்களுடன் கூடிய பதிப்பு ஆகும். 

## மேற்கோள்கள்

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:வைணவ இலக்கியங்கள்
சுதேசி அறிவியல் இயக்கம் (குன்றக்குடி)

**சுதேசி அறிவியல் இயக்கம்** என்பது அறிவியலை மாணவர்களிடமும் எடுத்துச் செல்வதை நோக்கமாக் கொண்டு தமிழ்நாட்டில் இயங்கும் ஒர் அமைப்பு ஆகும்.  இந்த அமைப்பு 1984 ஆம் ஆண்டு குன்றக்குடி அடிகளரால் தொடங்கப்பட்டது.  இது "அறிக அறிவியல்" என்ற ஒரு இதழை வெளியிடுகிறது.

## மேற்கோள்கள்


பகுப்பு:அறிவியல் தமிழ் அமைப்புகள்
வெளிநாட்டு மொழியாக ஆங்கிலத் தேர்வு

**டொஃபல்** (*TOEFL*  ) அல்லது முன்பு அறியப்பட்ட **வெளிநாட்டு மொழியாக ஆங்கிலத் தேர்வு** (*Test Of English as a Foreign Language*) என்பது கல்விசார் இடங்களில் ஒரு நபரின் ஆங்கில மொழிப் பயன்பாட்டையும் புரிந்து கொள்ளுதலையும் அறிந்து கொள்வதற்கான தேர்வு ஆகும். இத்தேர்வு கல்வித் தேர்ச்சி சேவையினால் (*Educational Testing Service - ETS*) வடிவமைக்கப்பட்டு நிர்வகிக்கப்படுகின்றது. இது ஐக்கிய அமெரிக்க பல்கலைக்கழகங்களில் கல்வி பயில விரும்பும் ஆங்கில மொழியினை தாய் மொழியாகக் கொண்டிராதவர்களுக்கு ஆங்கில மொழித் திறமையை உறுதிப்படுத்தி சிக்கல்களை வெளிக்கொணர விரிவாக்கப்பட்டது. பின்னர் இது ஆங்கில மொழியினை தாய் மொழியாகக் கொண்டிராதவர்களுக்கு கல்லூரி மற்றும் பல்கலைக் கழகங்களின் அனுமதிக்கான நிபந்தனையாகியது. மேலும் பல நிறுவனங்கள் மற்றும் புலமைப் பரிசில் போன்றவற்றிற்கு இது தேவையான தேர்வாகக் காணப்படலாம். டொஃபல் கணிப்பெண்கள் இரண்டு வருடங்களுக்கு செல்லுபடியாகும். அதன்பின் அவை செல்லுபடியற்றுப் போகும்.

## டொஃபல் - ஐஈஎல்டிஎஸ் பதிப்பெண்களின் தொடர்பு
டொஃபல் மற்றும் ஐஈஎல்டிஎஸ் பதிப்பெண்கள் தொடர்பு

## இவற்றையும் பார்க்க
*கேம்பிரிச்சு ஆங்கில மொழி மதிப்பீடு
*அனைத்துலக ஆங்கில மொழிக்கான தேர்வு முறை

## உசாத்துணை

## வெளியிணைப்புகள்
* ETS Official TOEFL Site
* 
* Comparison charts to convert scores between the three TOEFL variants (from ETS) 
* TOEFL Junior

பகுப்பு:ஆங்கில மொழித் தேர்வுகள்
வெப்ப இயக்கவியல் சமநிலை

வெப்ப இயக்கவியலில்  ஒரு வெப்ப இயக்கவியல் அமைப்பு வெப்பச் சமநிலை, பொறிமுறைச் சமநிலை, கதிர்வீச்சுச் சமநிலை, வேதியியற் சமநிலையில் இருக்குமானால், அதாவது அந்த அமைப்பில் நிகரப் பொருண்மமோ ஆல்லது ஆற்றலோ பாயாதிருந்தால், அது **வெப்ப இயக்கவியல் சமநிலை**யில் (**Thermodynamic equilibrium**) இருக்கிறது எனலாம். சமநிலை ஒரு சமன்பட்ட நிலையைக் குறிக்கிறது. அப்படியொரு வெப்ப இயக்கவியல் சமன்நிலையில் அவ்வமைப்பில் எந்தவொரு பொருள் அல்லது ஆற்றல் பாய்வும் இராது; நிலை மாற்றங்களோ, சமனற்ற நிலையோ எதுவும் இராது. வெப்ப இயக்கவியல் சமநிலையில் இருக்கும் ஓர் அமைப்பு, தன் சுற்றுப்புறத்தில் இருந்து தனிமைப்படுத்தப்படும்போது அதில் எந்தவொரு மாற்றமும் நிகழ்வதில்லை.

பகுப்பு:வெப்பவியக்கவியல் சுழற்சிகள்
பகுப்பு:சமநிலை வேதியியல்
பகுப்பு:வெப்ப இயக்கவியல்
பகுப்பு:வெப்பவியக்கவியல் செயல்முறைகள்
பாச்சர்முறை

பாஸ்டுரைசேசன் (*pasteurization*) என்பது இதமான வெப்பத்தின் மூலம் உணவுப் பொருட்களை, குறிப்பாக திரவ நிலையில் உள்ள பொருட்களை பதப்படுத்தப் பயன்படும் முறை ஆகும். இந்த முறையானது கிருமி நீக்க முறையில் இருந்து முற்றிலும் மாறுபடுகிறது. இந்த முறையின் முக்கிய நோக்கம் உணவில் உள்ள அணைத்து நுண்ணுயிரிகளையும் அழிப்பது இல்லை. நோய் உண்டாக காரணமாக உள்ள கிருமிகளையும் உணவு பொருள் கெட்டுப்போக காரணமாக உள்ள நுண்ணுயிரிகளையும் அழிப்பதே ஆகும். பொதுவாக கிருமி நீக்கம் செய்ய அதிக வெப்பத்தினை 121.1 C பயன்படுத்துவர். ஆனால் பெரும்பான்மையான உணவு பொருட்களில் இந்த வெப்பத்தை பயன்படுத்தும் பொழுது அதன் சுவையும் தன்மையும் மாறிவிடும். பாஸ்டுரைசேசன் முறையானது பிரான்ஸ் நாட்டை சார்ந்த லூயிஸ் பாஸ்டர் என்பவரால் 1864 இல் அறிமுகப்படுத்தப்பட்டது. இவரது காலகட்டத்தில் பிரான்ஸ் நாட்டில் உள்ள திராட்சை ரசம் தயாரிக்கும் ஆலைகளில் நுண்ணுயிரிகளால் அதிகம் அதன் அழிக்கப்பட்டு அதன் தரம் குறைந்து கொண்டிருந்தது. லூயிஸ் பாஸ்டர் தனது நீண்ட ஆராய்ச்சியின் விளைவாக திராட்சை ரசத்தினை பதப்படுதுவதற்கான வெப்ப நிலையை கண்டறிந்தார். (50 C-60 C). இந்த வெப்ப நிலையில் பெரும்பான்மையான நோய் ஏற்படுத்தக்கூடிய நுண்ணுயிரிகளும், திராட்சை ரசத்தினை கெட்டுப்போக செய்த நுண்ணுயிரிகளும் அழிக்கப்பட்டிருப்பதை கண்டறிந்தார். தற்பொழுது இந்த முறையினைப் பயன்படுத்தி பால், பாலாடைக்கட்டி, வெண்ணெய், பழரசங்கள், பீர் போன்ற பல வகையான உணவுப் பொருட்கள் பதப்படுத்தப்படுகின்றன.

## மேற்கோள்கள்

பகுப்பு:உணவு பதப்படுத்தல்
பகுப்பு:உணவு அறிவியல்
பகுப்பு:தொழிற்துறை செயல்முறைகள்
பஞ்சாயத்துகள் (பட்டியலிடப்பட்ட பகுதிகளின் விரிவாக்கம்) சட்டம் 1996

பஞ்சாயத்துகள் (பட்டியலிடப்பட்ட பகுதிகளின் விரிவாக்கம்) சட்டம் 1996 என்பது இந்திய அரசியலமைப்பின் 1992, 73 வது திருத்தச் சட்டத்திற்கு  உட்படாத பட்டியலிடப்பட்ட பகுதிகளுக்காக இந்திய அரசாங்கத்தால் இயற்றப்பட்ட சட்டமாகும்.  இச்சட்டம் கிராம சபை தங்கள் இயற்கை வளங்களை நிர்வகிக்கும் அதிகாரத்தை வழங்குவதற்காக 1996-ம் ஆண்டு டிசம்பர் 24-ம் நாள் சட்டமாக்கப்பட்டது.  இச்சட்டம் இந்திய அரசியலமைப்பின் பகுதி 11-ல் சொல்லப்பட்டுள்ள பட்டியலிடப்பட்ட பகுதிகளின் பஞ்சாயத்துகளுடன் தொடர்புடைய வரைமுறைகளுக்கு நீட்சியாக உள்ளது.

## மேற்கோள்கள்

பகுப்பு:இந்தியாவில் சட்டம்
பகுப்பு:1996
பகுப்பு:இந்திய நடுவண் அரசுச் சட்டங்கள்
ஆலிவரும் நண்பர்களும்

**ஆலிவரும் நண்பர்களும்** (*Oliver & Company*) 1988ம் ஆண்டு வெளியான ஒரு அமெரிக்க அசைபடம். வோல்ட் டிஸ்னி கொம்பனி நிறுவனத்தால் தயாரிக்கப்பட்ட இப்படம் நவம்பர் 18, 1988ல் வெளியானது.

## மேற்கோள்கள்

## வெளி இணைப்புகள்
* டிஸ்னி வெளியிட்ட 25வது வருட நினைவு இறுவட்டு
* 

பகுப்பு:ஆங்கிலத் திரைப்படங்கள்
பகுப்பு:1988 திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:அமெரிக்கத் திரைப்படங்கள்
பொறிமுறைச் சமநிலை

ஓர் அமைப்பின் உள்ளே அல்லது அந்த அமைப்பிற்கும் அதன் சூழலுக்கும் இடையே சமனற்ற விசைகள் ஏதும் இல்லாதிருந்தால் அவ்வமைப்பு **பொறிமுறைச் சமநிலையில்** (*mechanical equilibrium*) இருக்கிறது எனலாம். அதே போல அவ்வமைப்பின் உள்ளே எல்லா இடங்களிலும் அழுத்தம் சமமாக இருக்கும்போதும், அவ்வமைப்பிற்கும் சூழலுக்கும் இடையேவும் அழுத்தம் ஒன்றாக இருக்கும்போதும் அங்கு பொறிமுறைச் சமநிலை இருக்கும். இரண்டு அமைப்புகளின் இடையே அழுத்தம் ஒன்றாக இருந்தால் அவையிரண்டும் பொறிமுறைச் சமநிலையில் இருக்கின்றன என்று கூறலாம்.

## மேற்கோள்கள்

பகுப்பு:நிலையியல்
பதின்மூன்று குடியேற்றங்கள்

**பதின்மூன்று குடியேற்றங்கள்** (*Thirteen Colonies*) எனப்படுபவை வட அமெரிக்காவின் அத்திலாதிக்குக் கரையோரம் நிறுவப்பட்டிருந்த பிரித்தானியக் குடியேற்றங்கள் ஆகும்.  முதல் குடியேற்றம் 1607வில் வர்ஜீனியாவிலும் கடைசி குடியேற்றம்  1733இல் ஜோர்ஜியாவிலும் நிறுவப்பட்டது.  1754ஆம் ஆண்டு நடத்தப்பட்ட அல்பனி காங்கிரசில் இந்த மாநிலங்கள் ஒருங்கிணைந்து கூடிய உரிமைகளைக் கோரின; மேலும் 1776இல் தனியான கண்டத்து நாடாளுமன்றத்தை உருவாக்கி பெரிய பிரித்தானியாவிலிருந்து விடுதலை கோரின. புதிய இறைமையுள்ள நாடாக,  அமெரிக்க ஐக்கிய இராச்சியங்கள் எனப் பெயர் சூட்டிக்கொண்டன.

## குடியேற்றங்கள்
பதின்மூன்று குடியேற்றங்களாவன: 
# டெலவேர் குடியேற்றம்
# பென்சில்வேனியா மாகாணம்
# நியூ செர்சி மாகாணம்
# ஜோர்ஜியா மாகாணம்
# கனெக்டிகட்டு குடியேற்றம்
#மாசச்சூசெட்சு விரிகுடா மாகாணம்
# மேரிலாந்து மாகாணம்
# தெற்கு கரோலினா மாகாணம்
# வடக்குக் கரோலினா மாகாணம்
# நியூ ஹாம்ப்சையர் மாகாணம்
# வர்ஜீனியா குடியேற்றம்
# நியூ யார்க் மாகாணம்
# ரோடு தீவு குடியேற்றமும் பிராவிடன்சு பிளான்டேசன்சும்

ஒவ்வொரு குடியேற்றமும் தனக்கானத் தனி அரசமைப்பைக் கொண்டிருந்தன. இவர்கள் பெரும்பாலும் தங்கள் நிலத்திற்குரிமையுள்ள விவசாயிகளாக இருந்தனர். நகராட்சி மற்றும் மாகாண அரசினை தேர்ந்தெடுக்கும் வாக்குரிமை பெற்றவர்களாக இருந்தனர்.உள்ளூர் நீதிமன்றங்களில் சான்றாயர்களாகப் பொறுப்பேற்றனர்.  சில குடியேற்றங்களில், குறிப்பாக வர்ஜீனியா, கரோலினாக்கள், ஜோர்ஜியாவில் குறிப்பிடத்தக்க அளவில் ஆபிரிக்க அடிமைகள் இருந்தனர்.  1760களிலும் 1770களிலும் நடந்த வரிகளுக்கு எதிரான கிளர்ச்சிகளைத் தொடர்ந்து இந்த மாகாணங்கள் அரசியலில் ஐக்கியப்பட்டு பிரித்தானிய அரசுக்கெதிராக ஒருங்கிணைந்து 1775-1783இல் புரட்சிப் போரில் ஈடுபட்டனர்.  1776இல் தங்கள் விடுதலையை அறிவித்ததுடன் 1783இல் பாரிசு உடன்பாட்டில் கையெழுத்திட்டு அதனை உறுதிபடுத்தினர்.

## வளர்ச்சி

Image:British Colonies in North America c1750 v2.png|வட அமெரிக்காவில் பிரித்தானியக் குடியேற்றங்கள் *circa* 1750. 1: நியூபவுண்டுலாந்து; 2: நோவா ஸ்கோசியா; 3: பதின்மூன்று குடியேற்றங்கள்; 4: பெர்முடா; 5: பகாமாசு; 6: பிரித்தானிய ஓண்டூராசு (c1750 வரை எசுப்பானியக் குடியேற்றம்:  1798 முதல் பிரித்தானியா); 7: யமேக்கா; 8: பிரித்தானிய லீவர்டு தீவுகள் மற்றும் பார்படோசு
Image:British colonies 1763-76 shepherd1923.PNG|1763க்கும் 1776க்கும் இடைப்பட்ட காலம்மு வட அமெரிக்கக் குடியேற்றங்கள் 
Image:Map of territorial growth 1775.svg|1775இல் பிரித்தானியா சிவப்பு மற்றும் இளசிவப்பு வண்ண நிலப்பகுதிகளுக்கு உரிமை கோரியது; எசுப்பானியா ஆரஞ்சு வண்ணப் பகுதிகளுக்கு உரிமை கோரியது. சிவப்புப் பகுதி குடியேறியப் பகுதிகளாகும்.பெரும்பாலோர் கடலோரத்திலிருந்து 50 மைல்களுக்கு உள்ளேயே வாழ்ந்தனர். 
Image:United_States_land_claims_and_cessions_1782-1802.png|மாநில நிலப்பரப்பு உரிமைக்கோரல்களும் பின்னாளில் ஐக்கிய அமெரிக்க அரசுக்கு விட்டுக் கொடுத்த பகுதிகளும், 1782&ndash;1802


பகுப்பு:ஐக்கிய அமெரிக்க வரலாறு
பகுப்பு:முன்னாள் பிரித்தானியக் குடியேற்றங்கள்
பகுப்பு:பதின்மூன்று அமெரிக்கக் குடியேற்றங்கள்
பகுப்பு:முன்னாள் முடியாட்சிகள்
எரிக்கோ

**எரிக்கோ** (*Jericho*, ; ; ) என்பது யோர்தான் நதிக்கு அண்மையில் அமைந்துள்ள ஓர் நகரம். 2007 இல் இதன் மக்கள் தொகை 18,346 ஆக இருந்தது இந்நகர் 1948 முதல் 1967 வரை யோர்தான் வசமிருந்தது. 1967 இல் இருந்து இசுரேயலின் இருந்து வருகின்றது. 1994 முதல் இதன் நிர்வாகப் பொறுப்பு பாலஸ்தீன அதிகார சபையிடம் ஒப்படைக்கப்பட்டது. இந்நகர் உலகிலுள்ள தொடர்ச்சியான மனித இருப்புக்கு உள்ளாகி நகரங்களில் ஒன்று.

## உசாத்துணை

பகுப்பு:பண்டைய நகரங்கள்
பகுப்பு:பண்டைய அண்மைக் கிழக்கின் நகரங்கள்
பகுப்பு:அண்மைக் கிழக்கு நாடுகளின் தொல்லியல்
பகுப்பு:பாலஸ்தீன நகரங்கள்
திருவெண்ணெய்நல்லூர் கிருபாபுரீசுவரர் கோயில்

**திருவெண்ணெய்நல்லூர் ஆட்கொண்டநாதர் கோயில்** தமிழ்நாடு விழுப்புரம் மாவட்டத்திலுள்ள திருவெண்ணெய்நல்லூர் எனும் ஊரில் அமைந்துள்ள, தேவாரப் பாடல் பெற்ற தலங்களில்  நடுநாட்டு தலங்களில் சுந்தரரால் பாடல் பெற்ற சிவாலயமாகும்.

## அமைவிடம்
விழுப்புரத்திலிருந்து திருச்சிராப்பள்ளிக்குச் செல்லும் இருப்புப்பாதையில், திருவெண்ணெய்நல்லூர் சாலைத் தொடர் வண்டி நிலையத்திலிருந்து 7 கி.மீ. தொலைவில் அமைந்துள்ளது.

## இறைவன், இறைவி
இக்கோயிலுள்ள மூலவர் கிருபாபுரீசுவரர் என்றும் தடுத்தாட்கொண்டநாதர் என்றும் அழைக்கப்படுகிறார். இறைவி மங்களாம்பிகை எனப்படுகிறார். 
இங்குள்ள இறைவர், முதலாம் இராசராச கல்வெட்டில், திருவெண்ணெய்நல்லூர்த் திருவருட்டுறை ஆள்வார் என்றும், இரண்டாம் இராசாதிராச முதலானோர் கல்வெட்டுக்களில் திருவெண்ணெய் நல்லூர் ஆட்கொண்டதேவர் என்றும், தடுத்தாட்கொண்ட தேவர் என்றும் அழைக்கப் பெறுகிறார்.

## சிறப்புகள்
இக்கோயிலின் தல மரம் மூங்கில் ஆகும். இவ்வூரிலுள்ள கோயிலுக்குத் திருவருட்டுறை என்று பெயர். சுந்தரமூர்த்தி நாயனார், புத்தூர் சடங்கவியாருடைய மகளாரைத் திருமணஞ் செய்தருளும் போது, இறைவர், முன் கயிலாயத்தில் அருளியபடி வயது முதிர்ந்த அந்தணராய்த் தோன்றித் தடுத்தாட்கொண்டருளிய இடம். அப்புத்தூர் இது பொழுது மணம் தவிர்ந்தபுத்தூர் என்று வழங்கப்படுகின்றது. சைவசமய சந்தனாசாரியராகிய மெய்கண்டதேவர் எழுந்தருளியிருந்த தலமும் இது. இம் மெய்கண்ட தேவருக்கு அருள் செய்த மூர்த்தி பொல்லாப் பிள்ளையார் ஆவர். இக்கோயிலின் தீர்த்தம் பெண்ணையாறு ஆகும்.

## அருகிலுள்ள கோவில்
* திருமுண்டீசுவரம்

## மேற்கோள்கள்

## வெளி இணைப்புகள்
*வேங்கடம் முதல் குமரி வரை 2/வெண்ணெய்நல்லூர் அருள்துறையார்
## படத்தொகுப்பு

File: Tiruvennainallurkirubapurisvarartemple2.jpg|மூலவர் விமானம்
File: Tiruvennainallurkirubapurisvarartemple5.jpg|வெளிப்பிரகாரம் (வலது புறம்)
File: Tiruvennainallurkirubapurisvarartemple6.jpg|வெளிப்பிரகாரம் (இடது புறம்)
File: Tiruvennainallurkirubapurisvarartemple8.jpg|உட்பிரகாரம் (வலது புறம்)
File: Tiruvennainallurkirubapurisvarartemple7.jpg|உட்பிரகாரம் (இடது புறம்)
File: Tiruvennainallurkirubapurisvarartemple3.jpg|அம்மன் சன்னதி நுழைவாயில்
File: Tiruvennainallurkirubapurisvarartemple4.jpg|அம்மன் சன்னதி


பகுப்பு:தேவாரம் பாடல் பெற்ற சிவன் கோயில்கள்
பகுப்பு:கள்ளக்குறிச்சி மாவட்டத்திலுள்ள சிவன் கோயில்கள்
பகுப்பு:நாயன்மார் அவதாரத் தலங்கள்
ரமல்லா

**ரமல்லா** (*Ramallah*, ) என்பது (ஆரமேயத்தில் "உயரமான இடம்" அல்லது "மலை" எனவும் அரபில் "அல்லா" எனவும், "கடவுளின் உயரம்" என அர்த்தமுடையது) வட எருசலேமிலிருந்து 10 கி.மீ. (6 மைல்) தொலைவில் மத்திய மேற்குக் கரையில் அமைந்துள்ள ஓர் நகரம். இது பாலஸ்தீனின் நிர்வாக தலைநகராகச் செயற்படுகின்றது. இதன் சனத்தொகை 27,092 ஆகும்..

## உசாத்துணை

பகுப்பு:பாலஸ்தீன நகரங்கள்
காசா நகரம்

**காசா** அல்லது **காசா நகர்** (*Gaza*, ) என்பது காசாக்கரையில் அமைந்துள்ள ஒரு நகரம் ஆகும். இதன் மக்கள்தொகை 515,556. பாலத்தீனத்தின் பெரிய நகரம் இதுவாகும். கி.மு. 15ம் நூற்றாண்டிலிருந்து இங்கு மக்கள் வாழத் தொடங்கினர்.

## மேற்கோள்கள்


பகுப்பு:பண்டைய நகரங்கள்
பகுப்பு:பாலஸ்தீன நகரங்கள்
அறகண்டநல்லூர் அதுல்யநாதேஸ்வரர் கோயில்

**அரகண்டநல்லூர் அதுல்யநாதேஸ்வரர் கோயில்** சம்பந்தர், திருநாவுக்கரசர் ஆகியோரால் தேவாரம் பாடல் பெற்ற சிவத்தலமாகும். இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும். 

## அமைவிடம்
இச்சிவாலயம் தமிழ்நாடு விழுப்புரம் மாவட்டம், திருக்கோவிலூர் நகரம், கண்டாச்சிபுரம் வட்டம், அரகண்டநல்லூர் பேரூராட்சியில் அமைந்துள்ளது.

## இறைவன், இறைவி
இச்சிவாலயத்தின் அறையணிநாதர்  மூலவர் அதுல்யநாதேஸ்வரர் (ஒப்பில்லாமணீஸ்வரர்) மற்றும் அருள்நாயகி தாயார் சௌந்தர்யகனகாம்பிகை (அழகிய பொன்னழகி) ஆவர்.

## இவற்றையும் காண்க

## மேற்கோள்கள்

## வெளி இணைப்புகள்
அருள்மிகு அதுல்யநாதேஸ்வரர் திருக்கோயில் - தினமலர் கோயில்கள் தளம்

பகுப்பு:தேவாரம் பாடல் பெற்ற சிவன் கோயில்கள்
பகுப்பு:விழுப்புரம் மாவட்டத்திலுள்ள சிவன் கோயில்கள்
பகுப்பு:நடுநாட்டு சிவன் கோயில்கள்
இன்கிரெடின்

**இன்கிரெடின்கள்** (Incretins) என்பவை இரையக குடலிய இயக்குநீர் தொகுதிகளுள் ஒன்றாகும். இவை, உணவு உட்கொண்ட பிறகு அதிகமாகும் லாங்கரான் திட்டுகளின் (கணைய இயக்குநீர் சுரப்பிப் பகுதி) பீட்டா செல்களிலிருந்து வெளியிடப்படும் இன்சுலின் அளவுகளை, இரத்த குளுக்கோசு அளவுகள் உயர்வதற்கு முன்னரே உயர்த்துகின்றன. இன்கிரெடின்கள், இரைப்பையிலிருந்து உட்கொண்ட உணவு காலியாவதைத் தடுத்து நம் உணவிலுள்ள ஊட்டச்சத்துக்கள் குருதிப் பாய்மத்திற்குள் உறிஞ்சும் வீதத்தைக் குறைகின்றன. இதனால், நாம் உண்ணும் உணவின் அளவு நேரடியாகக் குறைக்கப்படலாம். இன்கிரெடின்கள், எதிர்பார்ப்புகளுக்கிணங்க, லாங்கரான் திட்டுகளின் ஆல்ஃபா செல்களிலிருந்து குளூக்கொகான் வெளியிடப்படுவதைத் தடுக்கின்றன. இரையகத் தடுப்புப் பல்புரதக்கூறு [gastric inhibitory polypeptide (GIP)], குளூக்கோகான்-போன்ற புரதக்கூறு-1 [glucagon-like peptide-1 (GLP-1)] ஆகிய இரண்டும் முதன்மையான இன்கிரெடின் மூலக்கூறுகளாகும். இவை இரண்டும், இருபுரதக்கூற்று புரதக்கூறுசிதைப்பி-4 [dipeptidyl peptidase-4 (DPP-4)] நொதியத்தால் வேகமாக செயலிழக்கம் செய்யப்படுகின்றது.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
மயிலம்

**மயிலம்** (ஆங்கிலம்:Mailam) இந்திய நாட்டில், தமிழ்நாட்டில் உள்ள விழுப்புரம் மாவட்டத்திலுள்ள, நகரமாகும். இது மயிலம் ஊராட்சி ஒன்றியம் மற்றும் மயிலம் (சட்டமன்றத் தொகுதி) ஆகியவற்றின் நிர்வாக தலைமையிடம் மற்றும் மயிலம் ஊராட்சி அமைந்துள்ளது. இது ஆரணி மக்களவைத் தொகுதிக்கு உட்பட்டதாகும்.

மயிலம் 30 செப்டம்பர், 1993-ஆம் ஆண்டு கடலூர் மாவட்டத்திலிருந்து பிரிந்த விழுப்புரம் மாவட்டத்தில் அமைந்துள்ளது. மயிலம் மாவட்டத்தலைநகரான விழுப்புரத்திலிருந்து 28 கி.மீ. தூரத்திலும், திண்டிவனத்திலிருந்து 12 கி.மீ. தூரத்திலும், புதுச்சேரியிலிருந்து 33 கி.மீ. தூரத்திலும், நெல்லிக்குப்பத்திலிருந்து 45 கி.மீ. தூரத்திலும் அமைந்துள்ளது. இதன் அருகில் உள்ள புகைவண்டி நிலையம் மயிலம் புகைவண்டி நிலையம் ஆகும்.

## வீடூர் அணை
மயிலம் ஊராட்சிக்கும், வீடூர் ஊராட்சிக்கும் இடையே உள்ள **வீடூர் அணை** சங்கராபரணி மற்றும் பெரியாறு ஒன்று சேருமிடத்தில் உள்ளது. 

## கோயில்
இங்கு புகழ்பெற்ற முருகன் கோயில், மலை மீது அமைந்துள்ளது.

11-ஆம் நூற்றாண்டைச் சேர்ந்த 1,000 ஆண்டு பழமையான ஸ்ரீ மயிலியம்மன் கோவிலும் உள்ளது. இது மணல் ஏரி அருகில் அமைந்துள்ளது.

## மேற்கோள்கள்

## வெளி இணைப்புகள்
* http://www.viluppuram.nic.in 
* http://www.onefivenine.com

பகுப்பு:விழுப்புரம் மாவட்டத்திலுள்ள கிராமங்கள்
ஈயான்குலம் இசக்கியம்மன் கோயில்

கன்னியாகுமரி மாவட்டத்தில் 108 திவ்யதேசத்தில் ஒன்றான திருவட்டாறு ஆதிகேசவ பெருமாள் ஆலயத்திற்கு அருகில் ஆற்றூர் புலிபுனம் சாலையில், தாமிரபரணியின் கிளை நதியான பருத்திவாய்க்காலுக்கும் ஈயான்குளத்துக்கும் எதிரில் தொழிச்சல் பகுதியில் அமைந்துள்ளது, ஈயான்குளம் இசக்கி அம்மன் கோவில்.

இந்திரனிடம் பாரதத்தின் தென்பகுதியில் நடக்கும் அநீதியை அழிக்க இயக்கி, இயக்கன், ரக்ஷன், ரக்ஷி என பல பெயர்களில் தொடர்ந்து அவதாரம் எடுத்துக்கொண்டிருப்பேன் என்ற ஆதிபராசக்தி (தகவல்: தேவி பாகவதம்) இப்பகுதியில் பல ஆண்டுகளாக பொது மக்களுக்கு அருள்புரிந்து வந்த அம்மன். பெண்கள் வெற்றிலை வைத்து வேண்டினால் அவசர தேவைகளுக்கு பொன்னாபரணம் தந்து உதவியதாகவும், திருவட்டாறு ஆதிகேசவ பெருமாள் ஆலயத்திற்கு போகும் பாதையில் அம்மனுக்கு தனது பரிவாரத்தோடு படையல் வைத்து வேண்டிச் செல்வதாவும் செவிவழிச் செய்தி கூறுகிறது. காலரா போன்ற உயிர்க்கொல்லி நோய்கள் வந்தபோது அம்மனே இப்பகுதி மக்களைக் காத்ததாக முதியோர்கள் கூறுகின்றனர்.

இப்பகுதி மக்களோடு இரண்டற கலந்த அம்மனுக்கு பழைய ஆலயத்துக்கு அருகில் அரைகோடி ரூபாய் செலவில் 34 அடி உயர கோபுரத்தோடு புதிய கோவில் நிறுவப்பட்டு அம்மன் அருளால் 06/04/2012 அன்று மடாதிபதிகள், ஆன்மிக தலைவர்கள் இலட்சக்கணக்கான பக்தகோடிகள் முன்னிலையில் கும்பாபிஷேகம் நடந்தது.

பிள்ளைவரம் கிடைக்கும் இத்திருத்தலத்தில் வந்து வேண்டினால் எல்லாவிதமான தோசமும் தீரும் என்பது பக்தர்களின் நம்பிக்கை.

ஆறு மற்றும் குளத்தைத் தன் எதிரே கொண்டுள்ள இத்தலத்தில் அரசமரத்தோடு ஆலமரம் இணைந்திருப்பதும் புனிதமாக கருதப்படுகிறது. இத்தலத்தில் ஒரே கோபுரத்தில் செண்பகவல்லி, நீலகோசி என்ற இரு திருநாமத்தில் இரு தேவியராக இசக்கி அம்மன் அருள்புரிவது மற்றுமோர் சிறப்பு ஆகும்.

திருவிழா: பங்குனி அஸ்தம் நட்சத்திரத்தை மையமாக வைத்து ஏழு நாட்கள்.

பகுப்பு:கன்னியாகுமரி மாவட்டத்திலுள்ள அம்மன் கோயில்கள்
அல்டோஸ்டீரோன்

**அல்டோஸ்டீரோன்** (Aldosterone) என்னும் இஸ்டீராய்டு இயக்குநீர் கனிமக் கார்ட்டிக்காய்டுக் குடும்பத்தைச் சேர்ந்ததாகும். இது, அண்ணீரகச் சுரப்பியிலுள்ள அட்ரீனல் புறணியின் வெளிப்புறப் பகுதியிலிருந்து உருவாகிறது. அல்டோஸ்டீரோன் முதன்மையாக சிறுநீரகத்தியின் சேய்மையிலுள்ள நுண்குழல்கள், சேகரிக்கும் நாளங்கள் ஆகியவற்றின் மீது செயலாற்றியும், சிறுநீரகங்களில் அயனிகளையும், நீரையும் வேகமாக மீளுறிஞ்சுவதைத் தூண்டுவதன் மூலமாகவும், சோடியம் அயனிகளைப் பாதுகாத்தும், பொட்டாசியம் அயனிகளைச் சுரந்தும், அதிகமாக நீரைத் தக்கவைத்துக் கொண்டும், இரத்த அழுத்தத்தை அதிகரித்தும், இரத்த அழுத்தத்தைக் கட்டுப்பாட்டில் வைப்பதில் முக்கியமானப் பங்காற்றுகிறது. கட்டுப்பாடற்ற நிலையில் நோயைத் தூண்டக்கூடிய அல்டோஸ்டீரோன் இதயக்குழலிய, சிறுநீரக நோய்கள் உருவாவதிலும், விருத்தியடைவதிலும் பங்கேற்கிறது. இதயச் சுரப்பான இதயியச் சோடியச்சிறுநீர்மைப் புரதக்கூறு செயற்பாட்டிற்கு எதிராக அல்டோஸ்டீரோன் செயல்படுகின்றது.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
இரையகத் தடுப்புப் பல்புரதக்கூறு

**இரையகத் தடுப்புப் பல்புரதக்கூறு** [Gastric inhibitory polypeptide (**GIP**), என்னும் இயக்குநீரானது செக்கிரெடின் குடும்பத்தைச் சேர்ந்ததாகும்.

இரையகத் தடுப்புப் பல்புரதக்கூறு, குளூக்கோகான்-போன்ற புரதக்கூறு-1 ஆகியவை இரையக குடலிய இயக்குநீர் தொகுதிகளுள் ஒன்றான இன்கிரெடின்கள் வகையைச் சேர்ந்தவைகளாகும். இது, 42 அமினோ அமிலங்களைக் கொண்டப் புரதக்கூறாகும்.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
பகுப்பு:இரையகக் குடலியவியல்
கணையப் பல்புரதக்கூறு

**கணையப் பல்புரதக்கூறு** *(Pancreatic polypeptide, (PP)*) என்னும் புரதக்கூறு முதன்மையாக கணையத்தின் தலைப் பகுதியிலுள்ள கணையப் பல்புரதக்கூறு சுரப்பு செல்களிலிருந்து (*PP cell*) சுரக்கப்படுகிறது. முப்பத்தியாறு அமினோ அமிலங்களைக் கொண்ட இப்பல்புரதக்கூற்றின் மூலக்கூறு எடை அண்ணளவாக 4200 டால்டன்களாகும்.

கணையத்தின் வெளிச்சுரப்பு, உட்சுரப்புகளை சுயக்கட்டுப்பாட்டில் வைத்திருப்பதே கணையப் பல்புரதக்கூற்றின் பணியாகும். இரையக குடலியச் சுரப்புகள், கல்லீரல் கிளைக்கோசன் அளவுகள் ஆகியவற்றின் மீதும் இதன் தாக்கங்கள் உண்டு.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
ஜார்ஜ் டாண்ட்சிக்

ஜார்ஜ் பெர்னார்டு டாண்ட்சிக் என்பவர் ஓர் அமெரிக்க கணிதவியலாளர். கணிப் பொறியியல், புள்ளியியல் ஆகிய துறைகளில் பெருமளவில் பங்களித்துள்ளார். இவர் ஸ்டான்போர்டு பல்கலைக்கழகத்தில் கணிப் பொறியியல் துறையில் பேராசிரியராகப் பணியாற்றியவர்..

## சான்றுகள்

பகுப்பு:1914 பிறப்புகள்
பகுப்பு:2005 இறப்புகள்
பகுப்பு:அமெரிக்கக் கணிதவியலாளர்கள்
பகுப்பு:அமெரிக்கப் பொருளியலாளர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
கைஃபா

**கைஃபா** அல்லது **ஹைஃபா** (*Haifa*, ; ) என்பது தென் இசுரேலின் பெரும் நகரும், 291,000 க்கு மேற்பட்ட சனத்தொகையினைக் கொண்டு இசுரேலின் மூன்றாவது பெரிய நகராகவும் உள்ளது. கைஃபா மாவட்டத்தின் தலைமையிடமான கைஃபா நகரம், பகாய் சமயத்தின் உலகத் தாயகமாகவும், யுனெஸ்கோவின் உலகப் பாரம்பரியக் களமாகவும் திகழ்கிறது.

## இதனையும் காண்க

## உசாத்துணை

பகுப்பு:இசுரேலிய நகரங்கள்
பகுப்பு:பண்டைய நகரங்கள்
பகுப்பு:இசுரேலின் உலகப் பாரம்பரியக் களங்கள்
நகரும் தானியங்கி

**நகரும் தானியங்கி** (Mobile robot) என்பது கொடுக்கப்பட்ட ஒரு சுற்றுப்புற சூழலில் இயங்கும் வகையில் வடிவமைக்கப்பட்ட ஒரு தானியங்கி இயந்திரம் ஆகும். நகரும் தானியங்கி புறச் சூழலில் எதனுடனும் இணைக்கப்படாமல் தன்னிச்சையாக நகரும் தன்மை பெற்றிருக்க வேண்டும். மாறாக தொழிற்துறை தானியங்கிகள் போன்று இவை எந்த இடத்திலும் நிலையான இணைப்பை பெற்றிருக்க கூடாது. நகரும் தானியங்கிகள் தற்போதைய தானியங்கி ஆராய்ச்சியில் ஒரு முக்கிய பகுதியாக முக்கிய பல்கலைக்கழகங்களில் உள்ளது. நகரும் தானியங்கிகள் தொழில் துறை, இராணுவம் மற்றும் பாதுகாப்பு பயன்பாடுகளில் அதிகமாக பயன்படுத்தப்படுகின்றது. நுகர்வோர் பயன்பாடுகளான சுத்தப்படுத்துதல் மற்றும் தோட்ட வேலைகளிலும் இவை முக்கியப் பங்கு வகிக்கின்றது.

## வகைப்பாடு
:நகரும் தானியங்கிகள் பல வகையாக பிரிக்கப்படுகின்றது, அவை
அவை பயணிக்கும் சுற்றுபுறத்தைப் பொறுத்த வகைகள்:
* வீட்டு தானியங்கிகள் பொதுவாக *ஆளில்லா நில வாகனங்கள்* (UGV) என குறிப்பிடப்படுகிறது. அவை பொதுவாக சக்கரமுடையதகவோ அல்லது நகரும் தடப்பட்டையின் மீது செயல் படக்கூடியதாகவோ, இரண்டு அல்லது அதற்கு மேற்பட்ட கால்களை கொண்டதாகவோ இருக்கலாம்.
* வான்வழி தானியங்கிகள் பொதுவாக *ஆளில்லா வான்வழி வாகனங்கள்* (UAV) என குறிப்பிடப்படுகிறது
* நீர்மூழ்கி ரோபோக்கள் பொதுவாக *தன்னியக்கம் பெற்ற நீர்மூழ்கி வாகனங்கள்* (AUVs) என்று அழைக்கப்படுகின்றன
* *துருவ ரோபோக்கள்* பிளவுகள் உடைய பனிக்கட்டிகளின் மீது செல்லும் வகையில் வடிவமைக்கப்பட்டிருக்கும்.
அவை நகரும் முறையை பொறுத்த வகைப்பாடு :
* *கால்களையுடைய தானியங்கி*: மனித அல்லது விலங்கு போன்ற கால்களை கொண்டவை
* சக்கர தானியங்கிகள்
* தடங்களுடைய தானியங்கிகள்

## நகரும் தானியங்கி வழிசெலுத்துதல்

தானியங்கி வழிசெலுத்ததில் பல வகைகள் உள்ளன, அவை:

### இணைக்கப்பட்ட அல்லது தொலை கட்டுப்பாட்டுக் கருவி
தொலைகட்டுப்பாட்டு கருவி மூலம் ஒரு இயக்குபவரின் கட்டுப்பாட்டில் இயங்குகிறது. கட்டுப்பாட்டு சாதனம் தானியங்கியில் நேரடியாக சொருகப்பட்டோ அல்லது கம்பியில்லா இணைப்புடனுமோ இருக்கலாம்.

### பாதுகாக்கப்பட்ட தொலைகட்டுப்பாட்டுக் கருவி
ஒரு பாதுகாக்கப்பட்ட தொலைகட்டுப்பாட்டுக் கருவியானது தொலைகட்டுபாட்டு வகையை சேர்ந்தது ஆகும். எனினும் இதில் தடைகள் மற்றும் ஆபத்துகளில் இருந்து தற்காத்துக்கொள்ள சிறப்பு உணர்வு அமைப்புகள் பொருத்தப்பட்டிருக்கும்

### கோட்டு தொடர்வி
இது ஒரு எளிய மற்றும் அதிகமாக பயன்பாட்டில் உள்ள நகரும் தானியங்கி ஆகும். இது குறிப்பிட ஒரு பாதையை பின்பற்றுமாறு வடிவமைக்கப்பட்டிருக்கும். இந்த பாதையானது ஒரு மின் சுற்றாகவோ அல்லது பதிக்கப்பட்ட உணர்விகளுடனோ அல்லது குறிப்பிட நிறமுடைய பட்டையகவோ இருக்கலாம்

### சீரற்ற தன்னிச்சை தானியங்கி
சீரற்ற இயக்கம் கொண்ட தானியங்கிகள் சுவர்கள் மற்றும் தடைகளை உணர்ந்து தானாக பாதையை கண்டறியுமாறு வடிவமைக்கப்பட்டதாகும்

## மேற்கோள்கள்

பகுப்பு:தானியங்கிகள்
குழிவுச் சார்பு

கணிதத்தில் **குழிவுச் சார்பு** (*concave function*) என்பது குவிவுச் சார்பின் கூட்டல் நேர்மாறுச் சார்பு அதாவது எதிர்ச் சார்பு ஆகும். குழிவுச் சார்பை, *கீழ்நோக்கு குழிவுச் சார்பு* அல்லது *மேல்நோக்கு குவிவுச் சார்பு* என்றும் அழைக்கலாம்.

## வரையறை
ஒரு திசையன் வெளியிலமைந்த குவிவுக் கணம் *X* இன் மீது வரையறுக்கப்பட்ட மெய்மதிப்புச் சார்பு  கீழ்க்காணுமாறு இருப்பின் குழிவுச் சார்பு என வரையறுக்கப்படும். 

x_1,  x_2  என்பவை *X* இன் இரு புள்ளிகள்; t\in[0,1] எனில்:

:f(tx+(1-t)y)\geq t f(x)+(1-t)f(y).

;திட்டமாக குழிவுச் சார்பு 
:f(tx + (1-t)y) > t f(x) + (1-t)f(y)\,
 0 ,  x_1 \not=x_2 எனில் சார்பு, **திட்டமாகக் குழிவுச் சார்பு** (*strictly  concave*) என வரையறுக்கப்படும்.

*f*:*R*→*R* என்பது ஒரு குழிவுச் சார்பு எனில் அதன் ஆட்களத்தின் *x* மற்றும் *y* இரு புள்ளிகளுக்கிடையே உள்ள ஒவ்வொரு *z* க்கும் (*z*, *f*(*z*) ) புள்ளியானது (*x*, *f*(*x*) ) , (*y*, *f*(*y*) ) ஆகிய இருபுள்ளிகளை இணைக்கும் கோட்டுத்துண்டிற்கு மேற்புறத்தில் அமையும்.

## பண்புகள்
ஒரு குவிவுக் கணத்தின் மீது &minus;*f*(*x*) குவிவுச் சார்பாக இருந்தால், இருந்தால் மட்டுமே, அந்த குவிவுக் கணத்தின் மீது *f*(*x*) குழிவுச் சார்பாக இருக்கும்.

ஒரு இடைவெளியின் மீது வரையறுக்கப்பட்ட வகையிடத்தக்கச் சார்பின் வகைக்கெழு *f* &prime; அந்த இடைவெளியில் ஓரியல்பாகக் குறையும் சார்பாக இருந்தால், இருந்தால் மட்டுமே, அச்சார்பு குவிவுச் சார்பாக இருக்கும். குழிவுச் சார்பு, குறையும் சாய்வு கொண்டிருக்கும்.

இருமுறை வகையிடத்தக்கச் சார்பு *f*, இன் இரண்டாம் வகைக்கெழு *f &prime;&prime;(x)*, எதிரிலா மதிப்பாக இருப்பின் தரப்பட்ட சார்பு குவிவுச் சார்பாகவும் இரண்டாம் வகைக்கெழு நேரிலா மதிப்பாக இருப்பின் குழிவுச் சார்பாகவும் இருக்கும். 

இருமுறை வகையிடத்தக்கச் சார்பு *f*, இன் இரண்டாம் வகைக்கெழு *f &prime;&prime;(x)* இன் மதிப்பு நேரிலா மதிப்பாக இருந்தால், இருந்தால் மட்டுமே *f*(*x*) குழிவுச் சார்பாகவும், இரண்டாம் வகைக்கெழு எதிர்மதிப்பாக இருப்பின் திட்டமாகக் குழிவுச் சார்பாகவும் இருக்கும். ஆனால் இதன் மறுதலை உண்மையல்ல.

*f* வகையிடத்தக்கதாகவும் குழிவுச் சார்பாகவும் இருந்தால்:
:f(y) \leq f(x) + f'(x)[y-x]

*C* இல் வரையறுக்கப்பட்ட ஒரு தொடர்ச்சியான சார்பு, *C* இலுள்ள ஏதேனும் இரு மதிப்புகள்  *x* மற்றும் *y* க்குக் கீழ்க்காணுமாறு இருந்தால், இருந்தால் மட்டுமே குழிவுச் சார்பாக இருக்கும்:
:f\left( \frac{x+y}2 \right) \ge \frac{f(x) + f(y)}2

## எடுத்துக்காட்டுகள்
* f(x)=-x^2, மற்றும் f(x)=\sqrt{x} ஆகிய இரு சார்புகளின் இரண்டாம் வகைக்கெழுக்கெழுக்களும் எதிர் மதிப்புடையவை என்பதால் அவை இரண்டும் குழிவுச் சார்புகளாகும்.
* நேரியல் சார்பு  f(x)=ax+b, குழிவு மற்றும் குவிவுச் சார்பாக இருக்கிறது.
* [0, \pi] இடைவெளியில் f(x)=\sin(x) குழிவுச் சார்பு.
* \log |B| சார்பு ஒரு குழிவுச் சார்பு. இங்கு |B| ஆனது எதிரிலா-உறுதியான அணி (nonnegative-definite matrix)  *B* இன்  அணிக்கோவை.

## குறிப்புகள்

## மேற்கோள்கள்
*
*
*

பகுப்பு:சார்பிய வகைகள்
தருண் விஜய்

**தருண் விஜய்** , ஓர் இந்திய அரசியல்வாதி ஆவார். இவர் ராஷ்டிரிய சுயம்சேவாக் சங்கம் என்ற இயக்கத்தைச் சேர்ந்தவர். இவர் பாரதிய ஜனதா கட்சியின் சார்பாக, இந்தியப் பாராளுமன்றத்தின் மாநிலங்களவையில் உறுப்பினராகத் தேர்ந்தெடுக்கப்பட்டார். இவர் பஞ்சஜன்யா என்ற இந்தி நாளேட்டின் ஆசிரியரும் ஆவார். இவர்  ஒரு சமூக ஆர்வலரும், இதழாளரும் ஆவார். 1986 - 2008 காலகட்டத்தில் இந்தியப் பாராளுமன்றத்தில் உறுப்பினராக இருந்தார். தற்போது இந்தியாவின் மேலவை உறுப்பினராகத் தேர்ந்தெடுக்கப்பட்டுள்ளார். இவர் காவி அலை (saffron surge) என்ற ஆங்கில நூலின் ஆசிரியர் .

## சர்ச்சை
நொய்டாவில் நைஜீரியர்கள் மீது நடத்தப்பட்ட தாக்குதல்  தொடர்பாக அல் ஜசீரா தொலைக்காட்சியில் நடைபெற்ற விவாத நிகழ்ச்சியில் பங்கேற்று பேசுகையில் ".. இந்தியர்களை இனவெறியர்கள் என்று கூறுவதில் நியாயமில்லை .தாங்கள் இனவெறியர்களாக இருந்தால், கறுப்பர்களான தென்னிந்தியர்களுடன் எப்படி இணைந்து வாழ்வோம்.தமிழகம், கேரளா, கர்நாடகா மற்றும் ஆந்திராவில் கறுப்பர்கள் நிறைந்துள்ளனர் .." என்று கூறிய தருண் விஜய், தங்களை சுற்றி கறுப்பர்கள் இருந்தாலும் அவர்களுடன் இணக்கமாக வாழ்ந்து வருவதாகவும் தெரிவித்த  கருத்து கடும் எதிர்ப்பை ஏற்படுத்தியது.

## சான்றுகள்

## இணைப்புகள்
*தருணின் தளம்  (ஆங்கிலத்தில்)

பகுப்பு:இதழாசிரியர்கள்
பகுப்பு:இந்திய அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:1961 பிறப்புகள்
பகுப்பு:வாழும் மக்கள்
பகுப்பு:இந்திக் கவிஞர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய ஊடகவியலாளர்கள்
பகுப்பு:உத்தராகண்டு அரசியல்வாதிகள்
பகுப்பு:ராஷ்டிரிய சுயம்சேவாக் சங்கத்தினர்
பஞ்சஜன்யா

**பஞ்சஜன்யா** என்பது இந்தியில் வெளியாகும் நாளேடு ஆகும். இதை ராஷ்டிரிய சுயம்சேவாக் சங்கம் என்ற அரசியல் கட்சி பதிப்பித்து வெளியிடுகிறது.
1948 ஆம் ஆண்டு, அடல் பிகாரி வாஜ்பாய் தலைமையில் இந்த நாளேடு தொடங்கப்பட்டது.  நாட்டுப்பற்றையும், இந்தியாவின் பண்பாட்டையும் ஒட்டியே நாளேடு செயல்படும் என்ற கொள்கை வகுக்கப்பட்டது. தேசிய அளவிலான பிரச்சனைகள் குறித்த முதன்மையான அரசியல்வாதிகளை பேட்டி கண்டு செய்திகளை வெளியிட்டது. தற்போது தருண் விஜய் இதன் ஆசிரியராக உள்ளார்.

## மேற்கோள்கள்

பகுப்பு:இந்திய நாளிதழ்கள்
பகுப்பு:இந்தி நாளிதழ்கள்
பகுப்பு:ராஷ்டிரிய சுயம்சேவாக் சங்கம்
ஜான் வான் நியுமேன்

**ஜான் வான் நியூமேன்** (*John von Neumann*, 28 திசம்பர், 1903 - 8, பெப்ரவரி, 1957) என்பவர் பல துறை மேதை ஆவார். கணிதம், கணினியியல், பொருளியல் எனப் பலதரப்பட்ட துறைகளில் பல்வேறு ஆய்வுகளைச் செய்து கோட்பாடுகளையும், கருவிகளையும் உருவாக்கியவர். ஹங்கேரியில் பிறந்து அமெரிக்காவில் வாழ்ந்தார். கணிதத்தில் விளையாட்டுக் கோட்பாட்டை (game theory) உருவாக்கினார், தொகுப்புக் கோட்பாடு மற்றும் செயல்பாட்டுப் பகுப்பாய்வில் அடிப்படை முன்னேற்றங்களைச் செய்தார். இயற்பியலில் குவாண்டம் இயக்கவியலுக்கும், மன்ஹாட்டன் திட்டத்திற்கும் பங்களித்தார். கணினி அறிவியல் துறையில் நவீன கணினிகளின் அடிப்படையாக இருக்கும் வான் நியூமன் கட்டமைப்பை உருவாக்கினார். பொருளாதாரத்தில் இவரது விளையாட்டுக் கோட்பாடு பணிப் பொருளாதாரப் பகுப்பாய்வில் புரட்சியை ஏற்படுத்தியது.

## குறிப்புகள்

## இணைப்புகள்

* பொருளியலில் நியூமேனின் பங்கு  (ஆங்கிலத்தில்)
* கூகுள் புரொபைலில் நியூமேன் பற்றி
* வான் நியூமேன் கணினியின் வளர்ச்சிக்கு ஆற்றிய பங்கு M
* 

பகுப்பு:1903 பிறப்புகள்
பகுப்பு:1957 இறப்புகள்
பகுப்பு:அணு இயற்பியலாளர்கள்
பகுப்பு:அமெரிக்கக் கணிதவியலாளர்கள்
பகுப்பு:அமெரிக்க அறியொணாமையியலாளர்கள்
பகுப்பு:அமெரிக்க அணுக்கரு இயற்பியலாளர்கள்
பகுப்பு:அங்கேரியக் கணிதவியலாளர்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
அலெக்சாண்டர் ஆமில்டன்

**அலெக்சாண்டர் ஆமில்டன்** (*Alexander Hamilton*, சனவரி 11, 1755 அல்லது 1757 – சூலை 12, 1804)   ஐக்கிய அமெரிக்காவின் நிறுவனத் தந்தையர்களில், ஒருவராகவும் தளபதி வாசிங்டனுக்கு முதன்மை அலுவலராகவும் அரசியலமைப்பை ஊக்குவித்த மற்றும் தெளிவுபடுத்தக்கூடிய மிகவும் செல்வாக்குள்ளவர்களில் ஒருவருமாகவும் இருந்தவர்.  மேலும் நாட்டின் நிதி முறைமையை நிறுவியவரும் முதல் அமெரிக்க அரசியல் கட்சியை தோற்றுவித்தவரும் இவரே.

முதல் கருவூலச் செயலராக (அமெரிக்க நிதி அமைச்சர்) பொறுப்பேற்ற ஆமில்டன் சியார்ச் வாசிங்டன் நிர்வாகத்தின் பொருளாதாரக் கொள்கைகளை வடித்ததில் முதன்மைப்  பங்காற்றினார். குறிப்பாக மாநிலங்களின் கடன்களை தீர்க்க கூட்டரசின்  உதவி, தேசிய வங்கி உருவாக்கம், வரிவிதிப்பு முறைமைகள், பிரித்தானியாவுடன் நட்பான வணிக உறவு என்பன இவரது  முக்கிய பங்களிப்புகளாகும்.  இவருடன் ஒத்தக் கருத்துடையோருடன் உருவான பெடரலிஸ்ட்டு கட்சிக்குத் தலைவராகவும் விளங்கினார். இவரது கருத்துக்களை   தாமஸ் ஜெஃவ்வர்சன் மற்றும் ஜேம்ஸ் மாடிசன் தலைமையேற்ற மக்களாட்சி-குடியரசுக் கட்சி எதிர்த்து வந்தது.

## மேற்சான்றுகள்

பகுப்பு:அமெரிக்க அரசியல்வாதிகள்
பகுப்பு:1804 இறப்புகள்
பகுப்பு:அமெரிக்கப் பொருளியலாளர்கள்
சீயோன் மலை

**சீயோன் மலை** (*Mount Zion*, , *Har Tsiyyon*; , *Jabel Sahyoun*) என்பது எருசலேம் பழைய நகருக்கு வெளியில் எருசலேமில் அமைந்துள்ள ஓர் குன்று. சீயோன் மலை கோயில் மலையுடன் வரலாற்று ரீதியாக தொடர்புபட்டது. விவிலியத்தில் இம்மலையும் மோரியா மலையும் ஒன்றாக, ஈசாக்கை பலி கொடுக்க முனைந்த இடமாகவும் யூத ஆலய இடமாகவும் காட்டப்படுகின்றது. இப்பதம் முழு இசுரேல் தேசத்தையும் குறிக்கப்பயன்பட்டது.

## உசாத்துணை

## வெளி இணைப்புகள்

*  City of David

பகுப்பு:ஜெருசலேம் மலைகள்
பகுப்பு:விவிலிய இடங்கள்
யூதேயா

**யூதேயா** (*Judea* அல்லது *Judæa* ; from , Standard *Yəhuda* Tiberian **, , *Yahudia*, , *Ioudaía*; ) என்பது இசுரேல் தேசம் என அறியப்பட்ட பிரதேசத்தின் மலைகள் நிறைந்த தென் பகுதியும் மேற்குக் கரையின் தென் மற்றும் வட நெகெவ் பகுதி வரையான இடத்தினைக் குறிக்கும். இப் பகுதி விவிலிய யூத குலம் மற்றும் கி.மு. 934 முதல் 586 வரையிருந்த யூதேய அரசு என்பவற்றால் பெயர் பெற்றது.

## உசாத்துணை

பகுப்பு:இசுரேலிய புவியியல்
பகுப்பு:விவிலிய இடங்கள்